CELEX: 62005TJ0175
Language: bg
Date: 2009-09-30
Title: Решение на Първоинстанционния съд (седми състав) от 30 септември 2009 г. # Akzo Nobel NV и други срещу Комисия на Европейските общности. # Конкуренция - Картели - Пазар на монохлороцетна киселина - Решение за установяване на нарушение на член 81 ЕО - Жалба за отмяна - Допустимост - Разпределяне на пазара и определяне на цени - Вменяване на неправомерното поведение - Глоби - Задължение за мотивиране - Тежест и продължителност на нарушението - Възпиращ ефект. # Дело T-175/05.

Решение на Първоинстанционния съд (седми състав) от 30 септември 2009 г. — Akzo Nobel и др./Комисия
      (Дело T-175/05)
      „Конкуренция — Картели — Пазар на монохлороцетна киселина — Решение за установяване на нарушение на член 81 ЕО — Жалба за отмяна — Допустимост — Разпределяне на пазара и определяне на цени — Вменяване на неправомерното поведение — Глоби — Задължение за мотивиране — Тежест и продължителност на нарушението — Възпиращ ефект“
      1.                     Жалба за отмяна — Условия за допустимост — Жалба, подадена от няколко субекта от група от дружества срещу решение на Комисията,
            с което им се налага солидарно глоба — Допустимост на жалбата на някои от тези субекти — Липса на основание за произнасяне
            по възражение за недопустимост, повдигнато срещу някои други субекти, които нямат полза от евентуалната отмяна (член 230 ЕО)
            (вж. точки 46 и 47)
      2.                     Конкуренция — Общностни правила — Нарушения — Възлагане на отговорност — Дружество майка и дъщерни дружества — Икономическа
            единица — Критерии за преценка — Презумпция за решаващо влияние, упражнявано от дружеството майка върху дъщерните дружества,
            в които то притежава 100 % участие — Задължение за дружеството майка да обори презумпцията, че ефективно упражнява управителна
            власт върху дъщерното си дружество (членове 81 ЕО и 82 ЕО) (вж. точки 91—93 и 96)
      3.                     Конкуренция — Глоби — Размер — Определяне — Максимален размер — Изчисляване — Оборот, който следва да бъде взет предвид —
            Сума от оборотите на всички дружества, които съставляват действащия като едно предприятие стопански субект (член 81 ЕО; член 15
            от Регламент № 17 на Съвета и член 23 от Регламент № 1/2003 на Съвета) (вж. точки 114, 132 и 133)
      4.                     Конкуренция — Глоби — Размер — Определяне — Оборот, който е взет предвид — Референтна година — Последна пълна година на нарушението
            (член 15 от Регламент № 17 на Съвета и член 23 от Регламент № 1/2003 на Съвета) (вж. точки 142 и 143)
      5.                     Конкуренция — Глоби — Размер — Определяне — Възпиращ характер — Вземане предвид на размера и на общите ресурси на санкционираното
            предприятие (член 15 от Регламент № 17 на Съвета и член 23 от Регламент № 1/2003 на Съвета; точка 1 A от Съобщение 98/C 9/03
            на Комисията) (вж. точки 154 и 155)
      Предмет
      
         
               Искане за отмяна на Решение C (2004) 4876 окончателен на Комисията от 19 януари 2005 година относно производство по прилагане
                  на член 81 [ЕО] и на член 53 от Споразумението за ЕИП (дело COMP/E‑1/37.773 — МХОК), а при условията на евентуалност — за
                  намаляване на наложената на жалбоподателите глоба
               
            Диспозитив
      
         
                  1)
               
               
                  
               
               
                  	Отхвърля жалбата.
               
            
         
                  2)
               
               
                  
               
               
                  	Осъжда Akzo Nobel NV, Akzo Nobel Nederland BV, Akzo Nobel AB, Akzo Nobel Chemicals BV, Akzo Nobel Functional Chemicals BV,
                     Akzo Nobel Base Chemicals AB и Eka Chemicals AB да заплатят съдебните разноски.